Frida (TV-serie)

Frida er en norsk novellefilm i to deler som ble vist i NRKs ungdomsprogram Midt i smørøyet i .VG - «Frida» - Midt i smørøyet (11.03.1989, s.57)

11 år gamle Maria Kvalheim spilte hovedrollen som Frida, en ung jente som er i ferd med å oppdage kjærligheten for første gang. Torun Lian stod for manuskriptet, mens Berit Nesheim hadde regien.

Frida ble enormt populær og vant Amandaprisen 1989 for beste barne/ungdomsfilm.VG - Cathrines film fikk Amanda-pris (21.08.1989, s.37) Den ble solgt til en rekke land og ble en av de dramaproduksjonene som har solgt mest for NRK i verden.VG - Frida vil være seg selv (16.08.1991, s.36) Basert på denne suksessen lagde Lian og Nesheim enda en novellefilm om Frida kalt Frida og det urolige hjertet (innspilt i 1990, men først vist i 1992) og den populære spillefilmen Frida – med hjertet i hånden (1991).

 Handling 
Frida er 11 år gammel og står på terskelen til ungdomstiden - med alt det innebærer. Hennes 15 år gamle storesøster Kaisa  er helt oppslukt av gutter og leser masse klissete, romantiske ungdomsblader. Frida synes Kaisa oppfører seg kjempeteit og selv har hun aldri tenkt å bli slik, men så begynner saker og ting å skje.

 Rolleliste 
 Maria Kvalheim – Frida
 Cathrine Bang – Kaisa
 Marit Østbye – Moren
 Thorbjørn Harr – Anders
 Andreas Bratlie – Kristian
 Anna Jespersen – Kaisas venninne
 Torgny Knutson Amdam – gutt på «Burger'n»

 Referanser 

 Eksterne lenker 
 Serien på NRK Nett-TV

Kategori:Norske dramaserier
Kategori:Norske ungdomsserier
Kategori:Norske barneserier
Kategori:Romantiske TV-serier
Kategori:Norske miniserier
Kategori:TV-produksjoner på NRK
Kategori:Norske TV-produksjoner fra 1980-årene
Kategori:Amanda for beste barne- og ungdomsfilm
Kategori:Amandaprisen 1989